Split (1)

train · 34.3k rows

text stringlengths 4 267
በአንድ ወቅት በመቆፈሪያ ተመንጥረውና ከአረም ጸድተው የነበሩ ተራሮች ሁሉ ቁጥቋጦና አረም ስለሚወርሳቸው ወደዚያ መሄድ ትፈራለህ፤ እነዚህ ቦታዎች በሬዎች የሚሰማሩባቸውና በጎች የሚፈነጩባቸው ይሆናሉ።”
ይሖዋ ሆይ፣ አንተ አምላኬ ነህ። ድንቅ ነገሮችን ስላደረግክናከጥንት ዘመን ጀምሮ ያሰብካቸውን ነገሮችበታማኝነትና እምነት በሚጣልበት መንገድ ስለፈጸምክከፍ ከፍ አደርግሃለሁ፤ ስምህንም አወድሳለሁ።
ከተማዋን የድንጋይ ቁልል፣የተመሸገችውንም ከተማ የፍርስራሽ ክምር አድርገሃልና። የባዕዳኑ ማማ፣ ከተማ መሆኑ አብቅቶለታል፤ከተማዋ በምንም ዓይነት ዳግመኛ አትገነባም።
ከዚህም የተነሳ ኃያል የሆነ ሕዝብ ያከብርሃል፤የጨቋኝ ብሔራት ከተማም ትፈራሃለች።
ለችግረኛው ምሽግ ሆነሃልና፤ለድሃውም ከደረሰበት ጭንቀት መሸሸጊያ፣ከውሽንፍርም መጠለያ፣ከፀሐይ ንዳድም ጥላ ሆነሃል። የጨቋኞች ቁጣ ከግንብ ጋር እንደሚላተም ውሽንፍር በሚሆንበት ጊዜ ጥበቃ ታደርጋለህ፤
ውኃ በተጠማ ምድር እንዳለ ሙቀትየባዕዳንን ሁከት ጸጥ ታደርጋለህ። ሙቀት በደመና ጥላ እንደሚበርድ ሁሉየጨቋኞችም ዝማሬ ጸጥ ረጭ ይላል።
የሠራዊት ጌታ ይሖዋ በዚህ ተራራ ላይ ለሕዝቦች ሁሉምርጥ ምግቦች የሚገኙበት ታላቅ ግብዣ ያዘጋጃል፤ያረጀ የወይን ጠጅ ግብዣ፣መቅኒ የሞላባቸው ምርጥ ምግቦችእንዲሁም የተጣራና ጥሩ የወይን ጠጅ የሚቀርቡበት ታላቅ ግብዣ ያደርጋል።
በዚህ ተራራ ላይ ሕዝቦችን ሁሉ የሸፈነውን ከፈንእንዲሁም ብሔራትን ሁሉ ተብትቦ የያዘውን መሸፈኛ ያስወግዳል።
ሞትን ለዘላለም ይውጣል፤ሉዓላዊው ጌታ ይሖዋ ከፊት ሁሉ እንባን ያብሳል። በሕዝቡ ላይ የደረሰውን ነቀፋ ከመላው ምድር ያስወግዳል፤ይሖዋ ራሱ ይህን ተናግሯልና።
በዚያም ቀን እንዲህ ይላሉ፦ “እነሆ፣ አምላካችን ይህ ነው! እሱን ተስፋ አድርገናል፤እሱም ያድነናል። ይሖዋ ይህ ነው! እሱን ተስፋ አድርገናል። በእሱ ማዳን ደስ ይበለን፤ ሐሴትም እናድርግ።”
የይሖዋ እጅ በዚህ ተራራ ላይ ያርፋልና፤ጭድ በፍግ ክምር ላይ እንደሚረገጥሞዓብም በስፍራው እንዲሁ ይረገጣል።
አንድ ዋናተኛ በሚዋኝበት ጊዜ በእጆቹ ውኃውን እንደሚመታእሱም እጁን ዘርግቶ ሞዓብን ይመታዋል፤በእጆቹ በጥበብ በመምታትትዕቢቱን ያበርድለታል።
የተመሸገውን ከተማከረጃጅም የመከላከያ ግንቦችህ ጋር ያፈርሳል፤ምድር ላይ ጥሎ ከአፈር ይደባልቀዋል።
የአሞጽ ልጅ ኢሳይያስ በራእይ ያየው በባቢሎን ላይ የተላለፈ ፍርድ፦
“በተራቆተ ዓለታማ ተራራ ላይ ምልክት አቁሙ። ታላላቅ ሰዎች ወደሚገቡባቸው በሮች እንዲመጡድምፃችሁን ከፍ አድርጋችሁ ጥሯቸው፤ እጃችሁንም አውለብልቡ።
እኔ ለሾምኳቸው ትእዛዝ ሰጥቻለሁ። ቁጣዬን ለመግለጥበኩራት ሐሴት የሚያደርጉትን ተዋጊዎቼን ጠርቻለሁ።
ስሙ! በተራሮች ላይ እንደ ታላቅ ሕዝብ ድምፅ ያለየብዙ ሰዎች ድምፅ ይሰማል! አዳምጡ! አንድ ላይ የተሰበሰቡ መንግሥታትናብሔራት ሁካታ ይሰማል! የሠራዊት ጌታ ይሖዋ ሠራዊቱን ለጦርነት አሰልፏል።
ይሖዋና የቁጣው መሣሪያዎችመላ ምድሪቱን ለመደምሰስከሩቅ አገር፣ከሰማያትም ዳርቻ እየመጡ ነው።
የይሖዋ ቀን ቀርቧልና ዋይ ዋይ በሉ! በዚያ ቀን ሁሉን ቻይ ከሆነው አምላክ ዘንድ ጥፋት ይመጣል።
ከዚህም የተነሳ እጆች ሁሉ ይዝላሉ፤የሰዎችም ልብ ሁሉ በፍርሃት ይቀልጣል።
ሰዎቹ እጅግ ተሸብረዋል። ምጥ እንደያዛት ሴትብርክና ሥቃይ ይዟቸዋል። እርስ በርሳቸው በታላቅ ድንጋጤ ይተያያሉ፤ፊታቸው በጭንቀት ቀልቷል።
እነሆ፣ የይሖዋ ቀን ምድሪቱን አስፈሪ ቦታ ለማድረግናበምድሪቱ ላይ ያሉትን ኃጢአተኞች ለማጥፋትበንዴትና በታላቅ ቁጣጨካኝ ሆኖ እየመጣ ነው።
የሰማያት ከዋክብትና የኅብረ ከዋክብት ስብስቦቻቸውብርሃን አይሰጡም፤ፀሐይ ስትወጣ ትጨልማለች፤ጨረቃም ብርሃኗን አትሰጥም።
ምድሪቱን ስለ ክፋቷ፣ክፉዎችንም ስለ በደላቸው እቀጣለሁ። የእብሪተኞችን ኩራት አጠፋለሁ፤የጨቋኞችንም ትዕቢት አዋርዳለሁ።
ሟች የሆነውን ሰው ከጠራ ወርቅ፣ሰዎችንም ከኦፊር ወርቅ ይበልጥ ብርቅ አደርጋለሁ።
ስለዚህ የሠራዊት ጌታ የይሖዋ ቁጣ በሚነድበት ቀን፣በታላቅ ቁጣ ሰማይን አናውጣለሁ፤ምድርንም ከቦታዋ አናጋለሁ።
እንደሚታደን የሜዳ ፍየል፣ እረኛም እንደሌለው መንጋእያንዳንዱ ወደ ወገኑ ይመለሳል፤እያንዳንዱም ወደ አገሩ ይሸሻል።
የተገኘ ሁሉ ይወጋል፤የተያዘም ሁሉ በሰይፍ ይወድቃል።
ልጆቻቸው ዓይናቸው እያየ ይጨፈጨፋሉ፤ቤታቸው ይዘረፋል፤ሚስቶቻቸውም ተገደው ይደፈራሉ።
እነሆ፣ ለብር ደንታ የሌላቸውን፣በወርቅም ደስ የማይሰኙትንሜዶናውያንን አስነሳባቸዋለሁ።
ቀስታቸው ወጣቶችን ይፈጃል፤ለማህፀን ፍሬ አያዝኑም፤ለልጆችም አይራሩም።
ከመንግሥታትም ሁሉ እጅግ የከበረችው፣የከለዳውያን ውበትና ኩራት የሆነችው ባቢሎን፣አምላክ እንደገለበጣቸው እንደ ሰዶምና እንደ ገሞራ ትሆናለች።
ከዚያ በኋላ የሚቀመጥባት አይኖርም፤እንዲሁም ከትውልድ እስከ ትውልድ ድረስ የመኖሪያ ቦታ አትሆንም። በዚያም ዓረብ ድንኳኑን አይተክልም፤እረኞችም መንጎቻቸውን በዚያ አያሳርፉም።
የበረሃ ፍጥረታት በዚያ ይተኛሉ፤ቤቶቻቸው በጉጉቶች ይሞላሉ። ሰጎኖች በዚያ ይኖራሉ፤የዱር ፍየሎችም በዚያ ይፈነጫሉ።
የሚያላዝኑ ፍጥረታት በማማዎቿ፣ቀበሮዎችም በሚያማምሩ ቤተ መንግሥቶቿ ውስጥ ሆነው ይጮኻሉ። ጊዜዋ ቀርቧል፤ ቀኖቿም አይራዘሙም።”
“እናንተ ጽድቅን የምትከታተሉ፣ይሖዋንም የምትፈልጉ ስሙኝ። ተፈልፍላችሁ የወጣችሁበትን ዓለት፣ተቆፍራችሁ የወጣችሁበትንም ካባ ተመልከቱ።
አባታችሁን አብርሃምን፣የወለደቻችሁንም ሣራን ተመልከቱ። እሱ በጠራሁት ጊዜ ብቻውን ነበርና፤እኔም ባረክሁት፤ ደግሞም አበዛሁት።
ይሖዋ ጽዮንን ያጽናናታልና። ፍርስራሾቿን ሁሉ ያጽናናል፤ምድረ በዳዋንም እንደ ኤደን፣በረሃማ ሜዳዋንም እንደ ይሖዋ የአትክልት ስፍራ ያደርጋል። በእሷም ውስጥ ሐሴትና ታላቅ ደስታእንዲሁም ምስጋናና ደስ የሚያሰኝ መዝሙር ይገኛሉ።
ሕዝቤ ሆይ፣ በጥሞና አዳምጡኝ፤አንተም የእኔ ብሔር፣ ጆሮህን ስጠኝ። ሕግ ከእኔ ይወጣልና፤የፍትሕ እርምጃዬም ለሕዝቦች እንደ ብርሃን ጸንቶ እንዲቆም አደርጋለሁ።
ጽድቄ ቀርቧል። ማዳኔ ወደ እናንተ ይመጣል፤ክንዴም በሕዝቦች ላይ ይፈርዳል። ደሴቶች በእኔ ተስፋ ያደርጋሉ፤ክንዴንም ይጠባበቃሉ።
ዓይኖቻችሁን ወደ ሰማያት አንሱ፤ወደታችም ወደ ምድር ተመልከቱ። ሰማያት እንደ ጭስ በነው ይጠፋሉና፤ምድርም እንደ ልብስ ታረጃለች፤ነዋሪዎቿም እንደ ትንኝ ይረግፋሉ። ማዳኔ ግን ለዘላለም ይኖራል፤ጽድቄም ፈጽሞ አይከስምም።
እናንተ ጽድቅን የምታውቁ፣ሕጌንም በልባችሁ ያኖራችሁ ሰዎች፣ ስሙኝ። ሟች የሆኑ ሰዎች የሚሰነዝሩትን ትችት አትፍሩ፤ስድባቸውም አያሸብራችሁ።
ብል እንደ ልብስ ይበላቸዋልና፤የልብስ ብል እንደ ሱፍ ጨርቅ ይበላቸዋል። ሆኖም ጽድቄ ለዘላለም፣ማዳኔም ከትውልድ እስከ ትውልድ ይኖራል።”
የይሖዋ ክንድ ሆይ፣ተነስ! ተነስ! ብርታትንም ልበስ! ከረጅም ጊዜ በፊት፣ በጥንቶቹ ትውልዶች ዘመን እንደሆነው ተነስ። ረዓብን ያደቀከው፣ግዙፉንም የባሕር ፍጥረት የወጋኸው አንተ አይደለህም?
ባሕሩን፣ የተንጣለለውን የጥልቁን ውኃ ያደረቅከው አንተ አይደለህም? የተቤዠሃቸው ሰዎች እንዲሻገሩ ጥልቁን ባሕር መንገድ ያደረግከው አንተ አይደለህም?
ይሖዋ የዋጃቸው ይመለሳሉ። በእልልታ ወደ ጽዮን ይመጣሉ፤ማብቂያ የሌለውንም ደስታ እንደ አክሊል ይጎናጸፋሉ። ሐሴት ያደርጋሉ፤ ታላቅ ደስታም ያገኛሉ፤ሐዘንና ሲቃም ከእነሱ ይሸሻሉ።
“የማጽናናችሁ እኔ ራሴ ነኝ። ሟች የሆነውን ሰው፣እንደ ሣርም የሚጠወልገውን የሰው ልጅ የምትፈሪው ለምንድን ነው?
ሰማያትን የዘረጋውንና የምድርን መሠረት የጣለውንሠሪህን ይሖዋን የምትረሳው ለምንድን ነው? ደግሞም ጨቋኙ ሊያጠፋህ የተዘጋጀ ይመስልከእሱ ቁጣ የተነሳ ቀኑን ሙሉ በፍርሃት ተውጠህ ነበር። ታዲያ አሁን የጨቋኙ ቁጣ የት አለ?
በሰንሰለት ታስሮ ያጎነበሰው እስረኛ ቶሎ ይፈታል፤ሞትን አያይም፤ ወደ ጉድጓድም አይወርድም፤የሚበላውም ነገር አያጣም።
ባሕሩን የማናውጥና ኃይለኛ ማዕበል የማስነሳ፣እኔ ይሖዋ አምላክህ ነኝ፤ስሙ የሠራዊት ጌታ ይሖዋ ነው።
ሰማያትን እዘረጋና የምድርን መሠረት እጥል ዘንድ፣ጽዮንንም ‘አንቺ ሕዝቤ ነሽ’ እል ዘንድቃሌን በአፍህ አኖራለሁ፤በእጄም ጥላ እጋርድሃለሁ።
ከይሖዋ እጅ የቁጣውን ጽዋ የጠጣሽኢየሩሳሌም ሆይ፣ ተነሺ! ተነሺ! ቁሚ። ዋንጫውን ጠጥተሻል፤የሚያንገዳግደውን ጽዋ ጨልጠሻል።
ከወለደቻቸው ወንዶች ልጆች ሁሉ መካከል አንድም የሚመራት የለም፤ካሳደገቻቸውም ወንዶች ልጆች ሁሉ መካከል እጇን ይዞ የወሰዳት ማንም የለም።
እነዚህ ሁለት ነገሮች ደርሰውብሻል። ማን ያስተዛዝንሻል? ጥፋትና ውድመት እንዲሁም ረሃብና ሰይፍ መጥቶብሻል! ማንስ ያጽናናሻል?
ወንዶች ልጆችሽ ራሳቸውን ስተዋል። በመረብ እንደተያዘ የዱር በግበየመንገዱ ማዕዘን ላይ ይተኛሉ። የይሖዋ ቁጣ፣ የአምላክሽም ተግሣጽ ሙሉ በሙሉ ወርዶባቸዋል።”
ስለዚህ አንቺ የተጎሳቆልሽና ያለወይን ጠጅ የሰከርሽ ሴት ሆይ፣እባክሽ ይህን ስሚ።
ለሕዝቡ የሚሟገተው ጌታሽና አምላክሽ ይሖዋ እንዲህ ይላል፦ “እነሆ፣ የሚያንገዳግደውን ጽዋ፣ ይኸውም ዋንጫውን፣የቁጣዬን ጽዋ ከእጅሽ እወስዳለሁ፤ከእንግዲህ ዳግመኛ አትጠጪም።
ጽዋውን ‘በላይሽ ላይ እንድንሻገር አጎንብሺልን!’ ባሉሽ፣አንቺን በሚያሠቃዩት እጅ ላይ አደርገዋለሁ፤ አንቺም ጀርባሽን እንደ መሬት፣እንደሚሄዱበትም መንገድ አደረግሽላቸው።”
“አንቺ ያልወለድሽ መሃን ሴት፣ እልል በይ! አንቺ አምጠሽ የማታውቂ ሴት፣ ደስ ይበልሽ፤ በደስታም ጩኺ፤የተተወችው ሴት ወንዶች ልጆች፣ባል ካላት ሴት ወንዶች ልጆች ይልቅ በዝተዋልና” ይላል ይሖዋ።
“የድንኳንሽን ቦታ አስፊ። ታላቅ የሆነውን የማደሪያ ድንኳንሽን ሸራዎች ዘርጊ። ፈጽሞ አትቆጥቢ፤ የድንኳንሽን ገመዶች አስረዝሚ፤ካስማዎችሽንም አጠንክሪ።
በቀኝም ሆነ በግራ ትስፋፊያለሽና። ዘሮችሽ ብሔራትን ይወርሳሉ፤ባድማ በሆኑትም ከተሞች ውስጥ ይኖራሉ።
ኀፍረት ስለማይደርስብሽ አትፍሪ፤ለሐዘን ስለማትዳረጊም አትሸማቀቂ። በልጅነትሽ ዘመን የደረሰብሽን ኀፍረት ትረሺዋለሽና፤መበለትነትሽ ያስከተለብሽን ውርደትም ከእንግዲህ አታስታውሽም።”
“ታላቁ ሠሪሽ ባልሽ ነውና፤ስሙም የሠራዊት ጌታ ይሖዋ ነው፤የሚቤዥሽም የእስራኤል ቅዱስ ነው። እሱም የምድር ሁሉ አምላክ ተብሎ ይጠራል።
ይሖዋ የተተወችና በሐዘን የተደቆሰች ሚስት፣ደግሞም በልጅነቷ አግብታ፣ ከጊዜ በኋላ የተጠላች ሚስት እንደሆንሽ ቆጥሮ ጠርቶሻልና” ይላል አምላክሽ።
“ለአጭር ጊዜ ተውኩሽ፤ሆኖም በታላቅ ምሕረት መልሼ እሰበስብሻለሁ።
በቁጣ ጎርፍ ለጥቂት ጊዜ ፊቴን ከአንቺ ሰውሬ ነበር፤ሆኖም በዘላለማዊ ታማኝ ፍቅር ምሕረት አሳይሻለሁ” ይላል የሚቤዥሽ ይሖዋ።
“ይህ ለእኔ እንደ ኖኅ ዘመን ነው። የኖኅ ውኃ ምድርን ዳግመኛ አያጥለቀልቅም ብዬ እንደማልኩ ሁሉአንቺንም ከእንግዲህ ላለመቆጣትም ሆነ ላለመገሠጽ እምላለሁ።
ተራሮች ከቦታቸው ሊወገዱ፣ኮረብቶችም ሊናወጡ ይችላሉ፤ይሁንና ታማኝ ፍቅሬ ከአንቺ አይለይም፤የሰላም ቃል ኪዳኔም አይናጋም” ይላል ምሕረት የሚያሳይሽ ይሖዋ።
“አንቺ የተጎሳቆልሽ፣ በአውሎ ነፋስ የተናወጥሽና ማጽናኛ ያላገኘሽ ሴት ሆይ፣እነሆ ድንጋዮችሽን በኃይለኛ ማጣበቂያ እገነባለሁ፤መሠረትሽንም በሰንፔር እሠራለሁ።
መጠበቂያ ማማዎችሽን በሩቢ ድንጋዮች፣የከተማሽንም በሮች በሚያብረቀርቁ ድንጋዮች፣ወሰኖችሽንም ሁሉ በከበሩ ድንጋዮች እሠራለሁ።
ልጆችሽም ሁሉ ከይሖዋ የተማሩ ይሆናሉ፤የልጆችሽም ሰላም ብዙ ይሆናል።
በጽድቅ ጽኑ ሆነሽ ትመሠረቺያለሽ። ጭቆና ከአንቺ ይርቃል፤ምንም ነገር አትፈሪም፤ የሚያሸብርሽም ነገር አይኖርም፤ወደ አንቺ አይቀርብምና።
ማንም ጥቃት ቢሰነዝርብሽእኔ አዝዤው አይደለም። ጥቃት የሚሰነዝርብሽ ሁሉ ከአንቺ የተነሳ ይወድቃል።”
“እነሆ፣ የከሰል እሳቱን በወናፍ የሚያናፋውንየእጅ ጥበብ ባለሙያ የፈጠርኩት እኔ ነኝ፤የሚያከናውነውም ሥራ የጦር መሣሪያ ያስገኛል። ደግሞም ጥፋት እንዲያደርስ አጥፊውን ሰው የፈጠርኩት እኔ ራሴ ነኝ።
አንቺን ለማጥቃት የተሠራ ማንኛውም መሣሪያ ይከሽፋል፤አንቺን ለመክሰስ የሚነሳን ምላስ ሁሉ ትፈርጂበታለሽ። የይሖዋ አገልጋዮች ውርሻ ይህ ነው፤ጽድቃቸውም ከእኔ ዘንድ ነው” ይላል ይሖዋ።
ይህ ከኤዶም የሚመጣው፣ደማቅ ቀለም ያለው ልብስ ለብሶ ከቦስራ የሚገሰግሰው ማን ነው?ይህ እጅግ ያማረ ልብስ ለብሶናበታላቅ ኃይል ተሞልቶ የሚራመደው ማን ነው? “በጽድቅ የምናገር፣ለማዳን የሚያስችል ታላቅ ኃይል ያለኝ እኔ ነኝ።”
መጎናጸፊያህ የቀላውናልብሶችህ በመጭመቂያ ውስጥ ወይን እንደሚረግጥ ሰው ልብስ የሆኑት ለምንድን ነው?
“በወይን መጭመቂያው ውስጥ ወይኑን ብቻዬን ረገጥኩ። ከሕዝቦች መካከል ከእኔ ጋር ማንም አልነበረም። በቁጣዬም ረጋገጥኳቸው፤በታላቅ ቁጣዬም ጨፈላለቅኳቸው። ደማቸውም ልብሶቼ ላይ ተረጨ፤ልብሴንም ሁሉ በከልኩ።
የምበቀልበት ቀን በልቤ ውስጥ ነውና፤የምቤዥበትም ዓመት ደርሷል።
ተመለከትኩ፤ ሆኖም እርዳታ የሚሰጥ አልነበረም፤ማንም ድጋፍ ባለመስጠቱ ደነገጥኩ። ስለዚህ ክንዴ መዳን አስገኘልኝ፤የገዛ ቁጣዬም ድጋፍ ሆነልኝ።
ሕዝቦችን በቁጣዬ ረጋገጥኩ፤በታላቅ ቁጣዬም አሰከርኳቸው፤ደማቸውንም በምድር ላይ አፈሰስኩ።”
ይሖዋ በምሕረቱና ታላቅ በሆነው ታማኝ ፍቅሩለእኛ ባደረገልን ነገሮች ሁሉይኸውም ለእስራኤል ቤት ባደረጋቸው በርካታ መልካም ነገሮች የተነሳየይሖዋን የታማኝ ፍቅር መግለጫዎች፣ደግሞም ሊወደሱ የሚገባቸውን የይሖዋን ሥራዎች እናገራለሁ።
እሱ እንዲህ ብሏልና፦ “እነሱ በእርግጥ ሕዝቤ፣ የማይከዱ ወንዶች ልጆች ናቸው።” ስለዚህ አዳኝ ሆነላቸው።
በጭንቃቸው ሁሉ እሱ ተጨነቀ። የግል መልእክተኛውም አዳናቸው። እሱ በፍቅሩና በርኅራኄው ተቤዣቸው፤በቀድሞውም ዘመን ሁሉ አነሳቸው እንዲሁም ተሸከማቸው።
እነሱ ግን ዓመፁ፤ ቅዱስ መንፈሱንም አሳዘኑ። በዚህ ጊዜ ጠላት ሆነባቸው፤ደግሞም ተዋጋቸው።
እነሱም የጥንቱን ዘመን፣አገልጋዩ ሙሴ የኖረበትን ጊዜ አስታወሱ፦ “ከመንጋው እረኞች ጋር ከባሕሩ ያወጣቸው የት አለ? በእሱ ውስጥ ቅዱስ መንፈሱን ያኖረው፣
የከበረ ክንዱ ከሙሴ ቀኝ እጅ ጋር እንዲሄድ ያደረገው፣ለራሱ ዘላለማዊ ስም ለማትረፍውኃዎቹን በፊታቸው የከፈለው፣
አውላላ ሜዳ ላይ እንዳለ ፈረስ፣በሚናወጡ ውኃዎች መካከልሳይደናቀፉ እንዲሄዱ ያደረገው የት አለ?
የከብት መንጋ ወደ ሸለቋማ ሜዳ ሲወርድ እንደሚሆነው፣የይሖዋ መንፈስ አሳረፋቸው።” ለራስህ የከበረ ስም ለማትረፍ ስትልሕዝብህን የመራኸው በዚህ መንገድ ነው።
ከሰማይ ተመልከት፤ከፍ ካለው የቅድስናና የክብር መኖሪያህም ሆነህ እይ። ቅንዓትህና ታላቅ ኃይልህ፣የሚንሰፈሰፈው አንጀትህና ምሕረትህ የት አለ? እነዚህን ነገሮች ነፍገኸኛል።
አንተ አባታችን ነህና፤አብርሃም ባያውቀን፣እስራኤልም ባያስታውሰን እንኳይሖዋ ሆይ፣ አንተ አባታችን ነህ። ስምህም ከጥንት ዘመን ጀምሮ “እኛን የተቤዠ” የሚል ነው።
ይሖዋ ሆይ፣ ከመንገዶችህ ወጥተን እንድንቅበዘበዝ የፈቀድከው ለምንድን ነው? አንተን እንዳንፈራ ልባችን እንዲደነድን የፈቀድከው ለምንድን ነው? ስለ አገልጋዮችህ፣ርስትህ ስለሆኑትም ነገዶች ስትል ተመለስ።
ቅዱስ ሕዝብህ ለጥቂት ጊዜ ወርሶት ነበር። ጠላቶቻችን መቅደስህን ረግጠዋል።
እኛ ለረጅም ጊዜ፣ ፈጽሞ እንዳልገዛኻቸው፣ጨርሶ በስምህ እንዳልተጠሩ ሰዎች ሆነናል።
እናንተ የተጠማችሁ ሁሉ ኑ፤ ወደ ውኃው ኑ! እናንተ ገንዘብ የሌላችሁ ኑና ገዝታችሁ ብሉ! አዎ፣ ኑና ያለገንዘብ፣ ያለዋጋም የወይን ጠጅና ወተት ግዙ።
ምግብ ላልሆነ ነገር ለምን ገንዘባችሁን ታወጣላችሁ?እርካታ ለማያስገኝ ነገርስ ለምን ገቢያችሁን ታባክናላችሁ? እኔን በጥሞና አዳምጡ፤ መልካም የሆነውንም ብሉ፤ምርጥ ምግብ በመብላትም ሐሴት ታደርጋላችሁ።
ጆሯችሁን አዘንብሉ፤ ወደ እኔም ኑ። አዳምጡ፤ በሕይወትም ትኖራላችሁ፤ለዳዊት ካሳየሁት የማይከስም ታማኝ ፍቅር ጋር በሚስማማ ሁኔታከእናንተ ጋር የዘላለም ቃል ኪዳን አደርጋለሁ።
እነሆ፣ ለብሔራት ምሥክር፣መሪና አዛዥ አድርጌዋለሁ።
እነሆ፣ የማታውቀውን ብሔር ትጠራለህ፤የማያውቅህ ብሔርም ለአምላክህ ለይሖዋና ለእስራኤል ቅዱስ ሲልወደ አንተ ሮጦ ይመጣል፤ምክንያቱም እሱ ክብር ያጎናጽፍሃል።
ይሖዋን በሚገኝበት ጊዜ ፈልጉት። በቅርብም ሳለ ጥሩት።

Subsets and Splits

No community queries yet

The top public SQL queries from the community will appear here once available.